rejauldu/bengali-wikipedia huggingface dataset:
বোদা পৌরসভা বাংলাদেশের রংপুর বিভাগের পঞ্চগড় জেলার বোদা উপজেলার অন্তর্গত 'খ' শ্রেণির একটি পৌরসভা।     ইতিহাস  কাঞ্চনজঙ্ঘার হিমেল পরশে উত্তরের হিমালয়ের শেষ পাদদেশে পঞ্চগড় জেলা একসময় বৃহত্তর দিনাজপুর জেলার মহকুমা ছিল। বাংলাদেশের তৎকালীন সরকার ১৯৮৩ সনে পঞ্চগড় কে জেলায় উন্নিত করে । পাঁচটি উপজেলা নিয়ে গঠিত পঞ্চগড় জেলার মধ্যে বোদা উপজেলা অন্যতম। ব্রিটিশ অধ্যূষ্যিত এ অঞ্চল কোন এক সময় কুচবিহার মহারাজ্যের অণত্মরগত   ছিল। ২০০১ ইং সনে  তৎকালীন  প্রধানমন্ত্রী বোদা পৌরসভা ঘোষণা করেন। স্বল্প জনবল এবং অনির্বাচিত প্রতিনিধি ও দ্বায়িত্ব প্রাপ্ত প্রশাসক নিয়ে জনসেবা ও এলাকার সার্বিক উন্নয়নের লক্ষ্যে কাজ করে যাচ্ছে পৌরসভাটি। উপজেলা প্রশাসনের তিনটি কক্ষ ভাড়া নিয়ে এবং স্বল্প সংখ্যক জনবল দিয়ে ১৯৬০৭ জনসংখ্যার শহরমূখী জীবনের আশা আকাংখার প্রতীক হয়ে আছে এই পৌরসভাটি।   শিক্ষার হার ও শিক্ষা প্রতিষ্ঠানন    বোদা পাইলট উচ্চ বিদ্যালয়   জনপ্রতিনিধি  শূণ্য পদ   আরও দেখুন  বোদা উপজেলা পঞ্চগড় জেলা রংপুর বিভাগ   তথ্যসূত্র  বিষয়শ্রেণী:পঞ্চগড় জেলার পৌরসভা বিষয়শ্রেণী:২০০১-এ প্রতিষ্ঠিত
খালিদ বিন মুহাম্মদ আল রাশেদ হলেন একজন সৌদি ইসলাম প্রচারক, সালাফি আলিম ও ফকিহ। তিনি আল খোবায় অবস্থিত ফাহদ বিন মুফলিহ আল-সুবাই মসজিদের ইমাম ও খতিব ছিলেন। ২০০৫ সালে জিল্যান্ডস-পোস্টেন কার্টুন বিতর্কের সময় নবি মুহাম্মাদ সা.-এর সমর্থনে "ইয়া উম্মাতা মুহাম্মাদ (হে মুহাম্মদের উম্মত)" শিরোনামের একটি বিখ্যাত খুতবায় তিনি নবীজির অবমাননাকর কার্টুনের বিরুদ্ধে প্রতিবাদ করেন এবং সৌদি আরবে ডাচ দূতাবাস বন্ধ করে দেওয়ার দাবি জানান। এই অপরাধের কারণে  ২০০৫ সালের সেপ্টেম্বরে সৌদি সরকার তাকে ১৫ বছরের কারাদণ্ড দেয়। ২০২০ সালে তার সাজা শেষ হয়ে যায়। কিন্তু সৌদি কর্তৃপক্ষ তাকে মুক্তি না দিয়ে দ্বিতীয়বার ২৫ বছরের কারাদণ্ড দেয়।   শায়খগণ   তিনি বেশ কয়েকজন বিখ্যাত আলেমের শিষ্যত্ব গ্রহণ করেছেন। যাদের মধ্যে রয়েছে:   আব্দুল আযীয বিন বায  আবদুল্লাহ ইবনে জিবরীন  আব্দুল রহমান আল বারাক  আবদুল্লাহ আল-সাদ   শিক্ষা   দাওয়াতের রাস্তায় প্রবেশের আগে খালিদ মার্কিন যুক্তরাষ্ট্রে ক্রিমিনাল সায়েন্স নিয়ে তার শিক্ষা শুরু করেন। পরবর্তীতে তিনি জীবনের গতিপথ পরিবর্তন করে শরিয়া বিভাগে পড়তে যান। এরপর তিনি ধর্মীয় শরিয়া ও হাদিস বিভাগে লেখাপড়া শেষ করেন।    তথ্যসূত্র   বিষয়শ্রেণী:ইসলাম প্রচার বিষয়শ্রেণী:সালাফি
মুন্সীগঞ্জ-৪ আসন হলো বাংলাদেশের মুন্সীগঞ্জ জেলায় অবস্থিত জাতীয় সংসদের একটি সাবেক নির্বাচনী এলাকা।   সীমানা    ইতিহাস  মুন্সীগঞ্জ-৪ আসনটি ১৯৮৬ সালের তৃতীয় জাতীয় সংসদ নির্বাচনের সময় গঠিত হয়েছিল। ২০০৬ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৮৬মহিউদ্দিন আহমেদবাংলাদেশ আওয়ামী লীগ১৯৮৮নূর মোহাম্মদজাতীয় পার্টি (এরশাদ)১৯৯১আব্দুল হাইবাংলাদেশ জাতীয়তাবাদী দলফেব্রুয়ারি ১৯৯৬আব্দুল হাইবাংলাদেশ জাতীয়তাবাদী দলজুন ১৯৯৬আব্দুল হাইবাংলাদেশ জাতীয়তাবাদী দল২০০১আব্দুল হাইবাংলাদেশ জাতীয়তাবাদী দলআসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"   বিষয়শ্রেণী:মুন্সীগঞ্জ জেলার জাতীয় সংসদীয় বিলুপ্ত আসন বিষয়শ্রেণী:১৯৮৪-এ বাংলাদেশে প্রতিষ্ঠিত বিষয়শ্রেণী:২০০৬-এ বিলুপ্ত বিষয়শ্রেণী:মুন্সীগঞ্জ জেলা
বেলাগাছিয়া () ভারতের ওড়িশা রাজ্যের কুত্তক জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে বেলাগাছিয়া শহরের জনসংখ্যা হল ৪৬১০ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭৪%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে বেলাগাছিয়া এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:ওড়িশার শহর ও নগর
বনু সুজা ইসলামী নবী মুহাম্মদের যুগের এক উপজাতি ছিল। তারা পরিখা যুদ্ধে অংশ নিয়েছিল। Rodinson, Muhammad: Prophet of Islam, p. 208.  তারা জুহায়না গোত্রের অন্তর্ভুক্ত ছিল। মুসলিম পণ্ডিত তাবারি তাদের মজাদার যোদ্ধা হিসাবে বর্ণনা করেছেন। Tabari, The History of al-Tabari Vol. 28: 'Abbasid Authority Affirmed: The Early, p. 2014   আরো দেখুন    মুহাম্মাদ এর নেতৃত্বে যুদ্ধ তালিকা   তথ্যসূত্র   বিষয়শ্রেণী:আরবের গোত্র
বাংলাদেশ ১৯৮৪ সালের গ্রীষ্মকালীন অলিম্পিকে প্রথমবারের মতো অংশগ্রহণের জন্য একটি প্রতিনিধিদল পাঠায়। এই আসরটি ২৮ জুলাই থেকে ১২ আগস্ট পর্যন্ত যুক্তরাষ্ট্রের লস অ্যাঞ্জেলেসে অনুষ্ঠিত হয়। বাংলাদেশের প্রতিনিধিদলে কেবল একজন অ্যাথলেটিক্স ক্রীড়াবিদ ছিলেন—সাইদুর রহমান ডন। তিনি দুটি ইভেন্টে, যথাক্রমে ১০০ মিটার ও ২০০ মিটার দৌড়ে অংশগ্রহণ করেন, তবে কোনোটিতেই প্রাথমিক রাউন্ড অতিক্রম করতে পারেননি।  পটভূমি   বাংলাদেশ অলিম্পিক অ্যাসোসিয়েশন ১৯৮০ সালের ১ জানুয়ারি আন্তর্জাতিক অলিম্পিক কমিটি কর্তৃক স্বীকৃতি লাভ করে। ওই বছর অনুষ্ঠিত ১৯৮০ সালের গ্রীষ্মকালীন অলিম্পিক বয়কট করার জন্য দেশটি যুক্তরাষ্ট্রের নেতৃত্বাধীন জোটে যোগ দেয়, ফলে বাংলাদেশের অলিম্পিক অভিষেক ঘটে পরবর্তী ১৯৮৪ সালের লস অ্যাঞ্জেলেস গেমসে। ১৯৮৪ সালের গ্রীষ্মকালীন অলিম্পিক ২৮ জুলাই থেকে ১২ আগস্ট পর্যন্ত যুক্তরাষ্ট্রের লস অ্যাঞ্জেলেসে অনুষ্ঠিত হয়; যেখানে ১৪০টি জাতীয় অলিম্পিক কমিটির পক্ষ থেকে মোট ৬,৮২৯ জন ক্রীড়াবিদ অংশগ্রহণ করেন। বাংলাদেশ থেকে কেবলমাত্র একজন প্রতিযোগী, সাইদুর রহমান ডন, লস অ্যাঞ্জেলেসে পাঠানো হয়েছিলেন, এবং তিনিই ছিলেন উদ্বোধনী অনুষ্ঠানে বাংলাদেশের পতাকাবাহক।  অ্যাথলেটিক্স      লস অ্যাঞ্জেলেস অলিম্পিক অনুষ্ঠিত হওয়ার সময় সাইদুর রহমান ডন ছিলেন ২১ বছর বয়সী এবং সেটিই ছিল তার একমাত্র অলিম্পিক অংশগ্রহণ। ৩ আগস্ট তিনি ১০০ মিটার দৌড়ে প্রাথমিক রাউন্ডে অংশ নেন। তিনি অষ্টম হিটে পড়েন এবং ১১.২৫ সেকেন্ড সময় নিয়ে অষ্টম, অর্থাৎ শেষ স্থান অর্জন করেন। প্রতিটি হিট থেকে প্রথম তিনজন এবং সব হিট মিলিয়ে পরবর্তী সাতজন দ্রুততম প্রতিযোগী পরবর্তী রাউন্ডে উঠার সুযোগ পান, ফলে ডন প্রতিযোগিতা থেকে বিদায় নেন।  এই ইভেন্টে স্বর্ণপদক জয় করেন কার্ল লুইস, রৌপ্যপদক লাভ করেন তার স্বদেশি স্যাম গ্র্যাডি, এবং ব্রোঞ্জপদক অর্জন করেন বেন জনসন যিনি কানাডার প্রতিনিধিত্ব করেন।  তিন দিন পর, ডন ২০০ মিটার দৌড়ের প্রাথমিক রাউন্ডে অংশ নেন। তিনি প্রথম হিটে পড়েন এবং ২২.৫৯ সেকেন্ড সময় নিয়ে দৌড় শেষ করেন; অংশগ্রহণকারী দৌড়কারীদের মধ্যে তিনি সপ্তম ও শেষ স্থানে ছিলেন। এই ইভেন্টে কেবল প্রতিটি হিট থেকে প্রথম তিনজন এবং সব মিলিয়ে পরবর্তী দুইজন দ্রুততম প্রতিযোগী পরবর্তী রাউন্ডে ওঠার সুযোগ পান, তাই এখানেও ডনের প্রতিযোগিতা শেষ হয়।  এই দৌড়েও মার্কিন যুক্তরাষ্ট্রের দখলেই ছিল পদকের মঞ্চ; কার্ল লুইস স্বর্ণপদক জয় করেন, কার্ক ব্যাপটিস্ট রৌপ্যপদক, এবং থমাস জেফারসন ব্রোঞ্জপদক অর্জন করেন।  ক্রীড়াবিদ   ইভেন্ট   হিট   সেমিফাইনাল   ফাইনাল   সময়   অবস্থান   সময়   অবস্থান   সময়   অবস্থান   সাইদুর রহমান ডন ১০০ মিটার   ১১.২৫   ৮   পরবর্তী রাউন্ডে উত্তীর্ণ হতে পারেননি   ২০০ মিটার   ২২.৫৯   ৭   পরবর্তী রাউন্ডে উত্তীর্ণ হতে পারেননি     তথ্যসূত্র   বিষয়শ্রেণী:১৯৮৪ গ্রীষ্মকালীন অলিম্পিকে দেশসমূহ ১৯৮৪ বিষয়শ্রেণী:১৯৮৪-এ বাংলাদেশী ক্রীড়া বিষয়শ্রেণী:বছর অনুযায়ী গ্রীষ্মকালীন অলিম্পিকে বাংলাদেশ
ঘাজালা জাভেদ () (জানুয়ারি ১, ১৯৮৮-জুন ১৮, ২০১২) ছিলেন একজন পাকিস্তানি সংগীতশিল্পী। ২০০৪ সাল থেকে তিনি গান গাওয়া শুরু করেন।https://www.newsweek.com/pashtun-singing-star-ghazala-javed-why-was-she-killed-65543 তাঁর গান পাকিস্তান সহ প্রতিবেশী রাষ্ট্র আফগানিস্তানেও জনপ্রিয় ছিল। পশতুন সম্প্রদায়ের কাছে তাঁর গান বহু জনপ্রিয় ছিল।https://www.bbc.co.uk/news/world-asia-18501962  কর্মজীবন তিনি ১ জানুয়ারি ১৯৮৮ সালে খাইবার পাখতুনখোয়াতে জন্মগ্রহণ করেন। ২০০৭ সালের শেষের দিকে তিনি ও তাঁর পরিবার সিউট ভ্যালি থেকে পেশোয়ার স্থানান্তরিত হয় পাকিস্তানি তালিবানের কারণে। তাঁর পরে পরেই তিনি 'বারান দয় বারান দ্য'এবং 'লাগ রাশা কানা' গান দুটি রেকর্ডিং করেন। কর্মজীবনের শেষের দিকে তিনি আরও শ্রুতিমধুর গান করেন। তিনি পাকিস্তান, আফগানিস্তান ও পৃথিবীর পশতুন কাছে পরিচিতি লাভ করেন।  তিনি দুবাই এবং কাবুলএ স্টেজ শো এর মাধ্যমে প্রতি রাতে ১০০০০-১৫০০০ ডলার অর্থ উপার্জন করেন। রেডিও কাবুলের পরিচালক আব্দুল ঘানি মুডাকিকের মতে ঘাজালা জাভেদ ছিলেন অন্যান্য পশতুন গায়ল গায়িকাদের চেয়ে জনপ্রিয় ও অন্যান্যদের  চেয়ে বেশি অর্থ প্রধান্যকারী। তাঁর চদিদাও বেশি ছিল।  তাঁর গান "যা লেয়ানা ডা মেনা", "যা ডা ছা খকিওলা তা ফিকার বারী এম", "খো লেগ রাশা রাশা কানা" এবং "মেনে বা কাব জানানা মেনে বা কাব" সদর্থক আলোচনা পেয়েছে। তিনি ২০১০ সালে ফ্লিমফেয়ার আওয়ার্ড এবং খয়বের আওয়ার্ড এর জন্য মনোনীত হন।  ব্যক্তিগত জীবন ৭ ফেব্রুয়ারি ২০১০ সালে জাভেদের বিবাহ হয় পেশোয়ারের একজন জমির দালালের সঙ্গে যার নাম জাহাঙ্গীর খান। কিন্তু পরে স্বামীর সঙ্গে বিচ্ছেদের কারণে তিনি তাঁর বাবার সঙ্গে থাকতে শুরু করেন। জাভেদ জানতে পারেন যে তাঁর বিবাহের আগে তাঁর স্বামীর আরও একটি বিবাহ হয়েছে। এর ফলে তাঁদের মধ্যে বিচ্ছেদ ঘটে। নভেম্বর ২০১০ সালে তিনি তাঁর অভিভাবকদের কাছে চলে আসেন। ১২ অক্টোবর ২০১১ সালে তিনি সিভিল কোর্টে পেটিশন করেন এবং ৪ ডিসেম্বর ২০১১ সালে মামলার রায় তাঁর পক্ষই যায়।https://www.independent.co.uk/news/world/asia/ghazala-javed-singer-who-defied-talibans-decree-is-shot-dead-in-north-western-pakistan-7866612.html  মৃত্যু ১৮ জুন ২০১২ সালে ঘাজালা এবং তাঁর বাবাকে চলন্ত মোটরসাইকেলের মাধ্যমে চাপা দেওয়া হয়।https://edition.cnn.com/2012/06/18/world/asia/pakistan-singer-killed/index.html?no-st=9999999999 ১৬ ডিসেম্বর ২০১৩ সালে কোর্ট ঘাজালার প্রাক্তন স্বামী জাহাঙ্গীর খানকে দোষী পায়। কোর্ট তাঁকে ৭০ মিলিয়ন পাকিস্তানি মুদ্রা জরিমানা সহ মৃত্যুদণ্ড ঘোষণা করে।https://tribune.com.pk/story/646440/capital-punishment-ghazala-javeds-ex-husband-sentenced-to-death/ ২২ মে ২০১৪ সালে পেশোয়ার হাইকোর্ট দুজন ভুক্তভোগী ও জাহাঙ্গীর খানের উত্তরাধিকারীর মধ্যে সমঝোতার ভিত্তিতে এই সাজা ভিন্ন রেখেছিল।https://www.dawn.com/news/1108133  তথ্যসূত্র  বিষয়শ্রেণী:পাকিস্তানি গায়িকা বিষয়শ্রেণী:১৯৮৮-এ জন্ম বিষয়শ্রেণী:পশতু ভাষার সঙ্গীতশিল্পী বিষয়শ্রেণী:২০১২-এ মৃত্যু বিষয়শ্রেণী:পাকিস্তানি খুনের শিকার বিষয়শ্রেণী:পাকিস্তানি শিল্পী বিষয়শ্রেণী:পশতু নারী বিষয়শ্রেণী:পাকিস্তানে নারীর প্রতি সহিংসতা
সাঈদুর রহমান আজমি নদভি (জন্ম ১৪ মে ১৯৩৪) একজন ভারতীয় ইসলামি পণ্ডিত। তিনি দারুল উলুম নাদওয়াতুল উলামার অধ্যক্ষ হিসেবে দায়িত্ব পালন করছেন। তিনি আল বাসুল ইসলামির সম্পাদক।   জীবনী  তিনি ১৯৩৪ সালের ১৪ মে জন্মগ্রহণ করেন। তিনি খাজা মঈনুদ্দিন চিশতী উর্দু আরবি-ফারসি বিশ্ববিদ্যালয় থেকে সম্মানসূচক ডি. লিট. লাভ করেন।  নদভি আল-বাসুল ইসলামীর প্রধান সম্পাদক। তিনি অল ইন্ডিয়া মুসলিম পার্সোনাল ল বোর্ডের একজন প্রবীণ সদস্য।  ২০১৫ সালের ১৫ ফেব্রুয়ারি তাকে নয়াদিল্লির অবজেক্টিভ স্টাডিজ ইনস্টিটিউট কর্তৃক দ্য লাইফটাইম অ্যাওয়ার্ড প্রদান করা হয়।   রচনাবলী    ইসলাম আওর মাগরিব   তথ্যসূত্র   উদ্ধৃতি     গ্রন্থপঞ্জি   বিষয়শ্রেণী:দেওবন্দি ব্যক্তি বিষয়শ্রেণী:আল-আজহার বিশ্ববিদ্যালয়ের প্রাক্তন শিক্ষার্থী বিষয়শ্রেণী:দারুল উলুম নদওয়াতুল উলামার প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:১৯৩৪-এ জন্ম বিষয়শ্রেণী:ভারতীয় সুন্নি মুসলিম পণ্ডিত
হিঙ্গলগঞ্জ মহাবিদ্যালয়, ২০০৫ সালে প্রতিষ্ঠিত, হিঙ্গলগঞ্জের একটি  ডিগ্রি কলেজ। এটি শিল্পকলায় স্নাতক কোর্স চালু করে। এটি পশ্চিমবঙ্গ স্টেট ইউনিভার্সিটির অধিভুক্ত।    বিভাগসমূহ    কলা   বাংলা (অনার্স)  ইংরেজি (অনার্স)  শিক্ষা (অনার্স)  সংস্কৃত (অনার্স)  ইতিহাস (অনার্স)  ভূগোল (অনার্স)  রাষ্ট্রবিজ্ঞান (অনার্স)  দর্শন  সমাজবিজ্ঞান  শারীরিক শিক্ষা  অর্থনীতি   আরো দেখুন   ভারতে শিক্ষা  পশ্চিমবঙ্গের কলেজের তালিকা  পশ্চিমবঙ্গে শিক্ষা   তথ্যসূত্র    বহিঃসংযোগ     বিষয়শ্রেণী:পশ্চিমবঙ্গের শিক্ষাপ্রতিষ্ঠান বিষয়শ্রেণী:২০০৫-এ পশ্চিমবঙ্গে প্রতিষ্ঠিত বিষয়শ্রেণী:২০০৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:পশ্চিমবঙ্গ রাষ্ট্রীয় বিশ্ববিদ্যালয় অধিভুক্ত কলেজ বিষয়শ্রেণী:উত্তর চব্বিশ পরগনা জেলার বিশ্ববিদ্যালয় ও কলেজ বিষয়শ্রেণী:উইকিউপাত্তে স্থানাঙ্ক আছে
কাপ্তান বাজার পুরান ঢাকার একটি ঐতিহ্যবাহী বাজার। এটি ঢাকায় কবুতর পাখি কেনাবেচার সবচেয়ে বড় বাজার বলে পরিচিত। ঢাকার যাত্রাবাড়ি ফ্লাইওভারর গুলিস্তান ২ নম্বর গেইট এলাকায় এই বাজারের অবস্থান।  কাপ্তান শব্দটি ইংরেজি শব্দ ‘ক্যাপ্টেইন’ থেকে পরিবর্তিত হয়ে কাপ্তান হয়েছে। শুরুতে এটি ক্যাপ্তেইন ফোর্ডের নামানুসারে ‘গর্ড বাজার নামে নির্মিত হয়। বাজারটি বেশ সুখ্যাতি লাভ করে। পরে মানুষের মুখে মুখে কাপ্তান বাজার নামকরণ হয়। থাম্ব|নবাবপুর সরকারি উচ্চ বিদ্যালয় এই এলাকায় ঢাকার সুখ্যাত নবাবপুর সরকারি উচ্চ বিদ্যালয় অবস্থিত   তথ্যসূত্র   বিষয়শ্রেণী:পুরান ঢাকা
উবার (Uber) হলো মোবাইল স্মার্টফোনের অ্যাপ-ভিত্তিক ট্যাক্সি সেবার নেটওয়ার্ক। আমেরিকা ভিত্তিক অনলাইন পরিবহন নেটওয়ার্ক কোম্পানি উবারের কোন নিজস্ব ট্যাক্সি নেই। উবারের কিছু নির্ণায়ক যোগ্যতা পূরণ করে ব্যক্তিগত গাড়ি আছে এমন যে কোন ব্যক্তিই উবার টিমের সাথে যুক্ত হতে পারেন। এই নেটওয়ার্কের মাধ্যমে একজন চালক ও যাত্রী নিজেদের মধ্যে যোগাযোগ করে নিতে পারেন। উবারের ফ্রি অ্যাপটির মাধ্যমে একজন যাত্রী নিজের অবস্থান জানিয়ে একটি ট্যাক্সি ডেকে আনতে পারেন।  থাম্ব|180px|ফেব্রুয়ারি 2016 থেকে সেপ্টেম্বর 2018 পর্যন্ত ব্যবহৃত লোগো   ব্যাপ্তি  পৃথিবীর ৬৩টি দেশ ও ৭৮৫টিরও বেশি শহরে উবারের সেবা চালু আছে।    জনপ্রিয়তা  যাত্রী সেবার মান অপেক্ষাকৃত ভাল, সহজপ্রাপ্যতা ও কমার্শিয়াল ট্যাক্সি সার্ভিস গুলোর চেয়ে ভাড়া কম হওয়ায় বিশ্বের অনেক দেশেই উবার জনপ্রিয়।   ভারতে  আয়ের নিরিখে চালকদের মধ্যে এটি অনেক জনপ্রিয়।  ২০১৩ সালে কোম্পানিগুলো চালকদের বেশ ভালো পরিমাণের অর্থ পরিশোধ করত। অনেক চালক সেই সময় মাসে এক লাখ রুপি পর্যন্ত রোজগার করেছেন।  সেসময় দিনে ৩ হাজার রুপির মতো রোজগার করতেন একজন উবার চালক । পেট্রলের দাম বেড়ে যাওয়ায় এখনও আয় দৈনিক ১ হাজার ৫০০ রুপির ওপরে ।   বাংলাদেশে  থাম্ব|ঢাকায় যাত্রীর জন্য অপেক্ষারত উবার মোটরসাইকেলচালক ২০১৬ সালের ২২ নভেম্বর বাংলাদেশের ঢাকায় বিশ্বখ্যাত অ্যাপ-ভিত্তিক ট্যাক্সি সেবা নেটওয়ার্ক উবারের কার্যক্রম শুরু হয়।   তথ্যসূত্র    বহিঃসংযোগ   উবারের প্রাতিষ্ঠানিক ওয়েবসাইট    বিষয়শ্রেণী:অনলাইন কোম্পানি বিষয়শ্রেণী:নিউ ইয়র্ক স্টক এক্সচেঞ্জে তালিকাভুক্ত কোম্পানি বিষয়শ্রেণী:বাংলাদেশে বিদেশি পরিবহন সংস্থা বিষয়শ্রেণী:ইউনিভার্সাল উইন্ডোজ প্ল্যাটফর্ম অ্যাপস বিষয়শ্রেণী:পরিবহন নেটওয়ার্ক কোম্পানি বিষয়শ্রেণী:২০০৯-এ প্রতিষ্ঠিত মার্কিন কোম্পানি বিষয়শ্রেণী:মার্কিন মার্কা বিষয়শ্রেণী:সান ফ্রান্সিস্কো ভিত্তিক কোম্পানি
দি ফ্রাইডে টাইমস (টিএফটি) একটি ইংরেজি ভাষায় স্বাধীন সাপ্তাহিক পত্রিকা, লাহোর, পাকিস্তান ভিত্তিক।   ইতিহাস এবং প্রোফাইল  দি ফ্রাইডে টাইমস প্রথম প্রকাশিত হয়েছিল ১৯৮৯ সালের মে মাসে। টিএফটি-র প্রতিষ্ঠাতা-সম্পাদক নাজম শেঠি এবং প্রকাশক জুগনু মহসিন, স্বামী-স্ত্রী দল, অ্যামনেস্টি ইন্টারন্যাশনাল এবং কমিটি টু প্রটেক্ট জার্নালিস্টদের দেওয়া আন্তর্জাতিক পুরস্কার প্রাপ্ত। ২০০৯ সালে শেঠি ওয়ার্ল্ড অ্যাসোসিয়েশন অফ নিউজ পেপারের বার্ষিক প্রেস স্বাধীনতার পুরস্কারের গোল্ডেন পেনও জিতেছিলেন।  শেঠির মতে, তিনি হতাশার কারণে প্রথমে একটি স্বাধীন পাকিস্তানি সংবাদপত্রের জন্য ধারণাটি ধারণ করেছিলেন: ট্রাম্পড আপ কপিরাইটের অভিযোগে ১৯৮৪ সালে সংক্ষেপে কারাগারে বন্দী থাকাকালীন কোনো সংবাদপত্রই তাঁর গ্রেপ্তারের প্রতিবাদ করেনি। পরের বছর, তিনি এবং মহসিন মহসিনের নামে প্রকাশনা লাইসেন্সের জন্য আবেদন করেছিলেন। যেহেতু শেঠি অনুমোদনের জন্য "খুব কুখ্যাত একজন অপরাধী" ছিলেন। আবেদনের বিষয়ে আলোচনার জন্য নওয়াজ শরীফের অফিসে ডেকে মহসিন তাকে বলেছিলেন, যে তিনি "পার্টি ও বিবাহের প্রচুর ছবি সহ" একটি সামাজিক চিট আড্ডা প্রকাশ করার পরিকল্পনা করেছিলেন। শেষ অবধি এটি ১৯৮৭ সালে অনুমোদিত হয়েছিল, তবে মহাসিন জেনারেল জিয়া উল হকের স্বৈরশাসনের সময় প্রথম ইস্যুটি এড়াতে এক বছরের বিলম্বের অনুরোধ করেছিলেন। কাগজের প্রথম সংখ্যা ১৯৮৯ সালের মে মাসে প্রকাশিত হয়েছিল।  রাষ্ট্রপতি পারভেজ মোশাররফের শাসনামলে, মহসিন রাষ্ট্রপতি এবং মার্কিন রাষ্ট্রপতি জর্জ ডব্লু বুশের মধ্যে কাল্পনিক কথোপকথনের বৈশিষ্ট্যযুক্ত "মুশ এবং বুশ" নামে একটি মাসিক হাস্যরস কলাম লিখেছিলেন। তিনি এর আগে প্রধানমন্ত্রী শরীফকে তার "ম্লান ও কর্তৃত্ববাদী ব্যক্তিত্ব, তাঁর অসমত অসহিষ্ণুতা" জন্য একটি কলাম ছেপেছিলেন। তার বোন, মনি মহসিন, "সামাজিক প্রজাপতির ডায়েরি" পত্রিকার জন্য আরেকটি কলামে দেশের সামাজিক এলিটদের ব্যঙ্গ করে।  মহসিন একটি উদার পাকিস্তানের পক্ষে ও ধর্মীয় মৌলবাদের বিরোধিতা করেন। ২০০৬ সালের জানুয়ারিতে তিনি নারীদের সালোয়ার কামিজের পরিবর্তে শর্টস পরা ম্যারাথনে অংশ নেওয়ার অধিকারের পক্ষে যুক্তি দিয়েছিলেন। পরে তিনি প্রাক্তন ক্রিকেটার ইমরান খানের রাজনীতিতে প্রবেশের প্রধান সমালোচক হয়ে উঠেছিলেন এবং বলেছিলেন যে "ইতিহাস, রাজনীতি বা অর্থনীতিতে তার সত্যিকারের দৃঢ়তা নেই॥। তাকে খুব সহজেই পরিচালিত ও বিভ্রান্ত করা হত।"    আরও দেখুন    ডেইলি টাইমস   পাকিস্তানে সংবাদপত্রের তালিকা   তথ্যসূত্র    বহিঃসংযোগ      বিষয়শ্রেণী:সদস্যতা-শুধুমাত্র বিষয়বস্তুতে সংযোগ ধারণকারী পাতা বিষয়শ্রেণী:সাপ্তাহিক পত্রিকা বিষয়শ্রেণী:পাকিস্তানের ইংরেজি ভাষার সংবাদপত্র বিষয়শ্রেণী:অপর্যালোচিত অনুবাদসহ পাতা বিষয়শ্রেণী:১৯৮৯-এ পাকিস্তানে প্রতিষ্ঠিত বিষয়শ্রেণী:লাহোরের গণমাধ্যম বিষয়শ্রেণী:পাকিস্তানের সাপ্তাহিক সংবাদপত্র
কানপুর মেট্রো হল একটি রেল-ভিত্তিক গণপরিবহন ব্যবস্থা, যা ভারতের কানপুর শহরের দ্রুতগতির গণপরিবহনের জন্য নির্মাণাধীন, এবং কানপুর মহানগর অঞ্চলে প্রসারণযোগ্য। প্রকল্পের সম্ভাব্যতা অধ্যয়ন আরআইটিইএস দ্বারা ২০১৫ সালের জুন করা হয়েছিল। গবেষণাটি শহরের বৃদ্ধি, উন্নয়ন ও সমৃদ্ধিকে বাধাগ্রস্তকারী যানচলাচল সমস্যা ও যানজট নিয়ন্ত্রণ করার জন্য প্রস্তুত করা হয়েছিল। বিশদ প্রকল্প প্রতিবেদন (ডিপিআর) অনুযায়ী সরকার দুটি করিডোর অনুমোদন করে। আইআইটি থেকে মতিঝিলের মধ্যে করিডোর-১-এর অগ্রাধিকার অংশের জন্য দরপত্র ডাকা হয়েছিল। অ্যাপকনস ইনফ্রা দরপত্রে ভূষিত হয়। করিডোর-১-এর অগ্রাধিকার বিভাগটি ২০২১ সালের নভেম্বর মাস থেকে কার্যকর বা চালু হবে বলে আশা করা হচ্ছে, যা বিশ্বের দ্রুততম নির্মিত ও চালু করা মেট্রো ব্যবস্থায় পরিণত হবে।  কেন্দ্রীয় সরকার ২০১৯ সালের ২৮শে ফেব্রুয়ারি কানপুরের জন্য ১১,০৭৬.৪৮ কোটি টাকার আনুমানিক ব্যয় এবং পাঁচ বছরের সময়সীমায় মেট্রো প্রকল্প অনুমোদন করে। ইউরোপীয় বিনিয়োগ ব্যাংক (ইআইবি) প্রকল্পের জন্য €৬৫০ মিলিয়ন ঋণ প্রদানের প্রস্তাব করে। প্রকল্পের নির্মাণ কাজ ২০১৯ সালের ১৫ই নভেম্বর শুরু হয়। ভারতের প্রধানমন্ত্রী নরেন্দ্র মোদী ২০২১ সালের ২৮শে ডিসেম্বর কানপুর মেট্রোর প্রথম ৯ কিলোমিটার রেলপথের উদ্বোধন করেন।   রুট নেটওয়ার্ক  প্রথম পর্যায়ে আইআইটি কানপুর থেকে নওবাস্তা পর্যন্ত প্রথম করিডোরে (লাইন ১) ২২ টি মেট্রো স্টেশন তৈরি করা হবে এবং কৃষি বিশ্ববিদ্যালয় থেকে বাররা-৮ পর্যন্ত দ্বিতীয় করিডোরে (লাইন ২) ৮ টি মেট্রো স্টেশন তৈরি করা হবে।   রেড লাইন (আইআইটি কানপুর - নওবাস্তা)  আইআইটি কানপুর থেকে নওবাস্তা পর্যন্ত প্রসারিত রেড লাইনটি মোট ২৩.৭৮৫ কিলোমিটার দীর্ঘ। লাইনটি ১৫.১৬৪ কিলোমিটার উড়ালপথে এবং ৮.৬২১ কিলোমিটার ভূগর্ভস্থপথে নির্মিত হবে। এই পথে মোট ২২ টি স্টেশন রয়েছে।  লাইনটির ৯ কিলোমিটার অংশ যাত্রী পরিবহনের জন্য ২০২১ সালের ২৮শে ডিসেম্বর উদ্বোধন করা হয়।   ব্লু লাইন (কৃষি বিশ্ববিদ্যালয়- বাররা-৮)  লাইনটির মোট দৈর্ঘ্য ৮.৬ কিলোমিটার। ব্লু লাইনটি কৃষি বিশ্ববিদ্যালয় থেকে বাররা-৮ পর্যন্ত প্রসারিত। লাইনটি ৪.৩ কিলোমিটার উড়ালপথে এবং ৪.৩ কিলোমিটার ভূগর্ভস্থপথে নির্মিত হবে। এই পথে মোট ৮ টি স্টেশন রয়েছে।   বর্তমান স্থিতি  কানপুর মেট্রোলাইনের নামপ্রথম প্রসারণশেষ প্রসারণস্টেশনদৈর্ঘ্যপ্রান্তিকরোলিং স্টকট্র্যাক গেজ (এমএম)বিদ্যুতায়ন রেড লাইন২৮ ডিসেম্বর ২০২১জানা নেই৯৮.৯৮ কিমিআইআইটি কানপুরমতিঝিলআলস্টম (মোভিয়া)১৪৩৫৭৫০ ভি ডিসি তৃতীয় রেল   রোলিং স্টক  অ্যালস্টম ২০২০ সালের জুলাই মাসে আগ্রা মেট্রো ও কানপুর মেট্রো রোলিং স্টক ও সিগন্যালিং চুক্তি অর্জন করে।   তথ্যসূত্র   বিষয়শ্রেণী:কানপুরের পরিবহন বিষয়শ্রেণী:ভারতে স্ট্যান্ডার্ড গেজ রেলওয়ে বিষয়শ্রেণী:উত্তরপ্রদেশের দ্রুতগামী গণপরিবহন
পাইওনিয়ার কর্পোরেশন, জাপানি বহুজাতিক বৃহৎ ডিজিটাল ইলেকট্রনিকস ইন্টারটেইনমেন্ট পণ্য নির্মাতা কোম্পানি। ১৯৩৮ সনে টোকিওতে স্থাপিত হয় রেডিও ও স্পিকার মেরামতকারি দোকান হিসেবে। বর্তমানে অন্যতম বৃহৎ অত্যাধুনিক ডিজিটাল ইন্টারটেইনমেন্ট পণ্য প্রস্তুতকারক।ইহা বর্তমানে বহু দেশে পণ্য সরবরাহ করে থাকে।   বহিঃসংযোগ   Pioneer Corporation (Japan)  Pioneer Europe N.V. (Regional Headquarters)  Pioneer Electronics (USA) Inc.  বিষয়শ্রেণী:ইলেকট্রনিক্স কোম্পানি বিষয়শ্রেণী:জাপানি মার্কা বিষয়শ্রেণী:জাপানের বিলুপ্ত প্রতিরক্ষা কোম্পানি বিষয়শ্রেণী:টোকিও স্টক এক্সচেঞ্জে তালিকাভুক্ত কোম্পানি বিষয়শ্রেণী:প্রদর্শন প্রযুক্তি কোম্পানি বিষয়শ্রেণী:লাউডস্পিকার প্রস্তুতকারক বিষয়শ্রেণী:জাপানে সদর দফতর বহুজাতিক কোম্পানি বিষয়শ্রেণী:হেডফোন প্রস্তুতকারক
যতীন্দ্র রাজেন্দ্র মহাবিদ্যালয়, ১৯৮৬ সালে প্রতিষ্ঠিত হয়, এটি মুর্শিদাবাদ জেলার আমতলার একটি সাধারণ ডিগ্রি কলেজ। এই কলেজটি আমতলা কলেজ নামেও পরিচিত। এটি কলাবিদ্যায় স্নাতক কোর্স অফার করে। কলেজটি কল্যাণী বিশ্ববিদ্যালয়ের অধিভুক্ত।   ইতিহাস  বিপ্লবী সমাজতান্ত্রিক দলের (আরএসপি) তৎকালীন বিধায়ক ও রাজনৈতিক নেতা জয়ন্ত বিশ্বাস আমতলা এলাকার জন্য একটি কলেজ প্রতিষ্ঠার চেষ্টা করেছিলেন। এই প্রতিষ্ঠান প্রতিষ্ঠার প্রক্রিয়া গুরু প্রসাদ বিশ্বাস ও বীরেন্দ্রনাথ বিশ্বাস  শুরু করেন। তারা প্রতিষ্ঠানটির জন্য ১.৫ লাখ টাকা দান করেছিলেন এবং কলেজটি তাদের নিজ নিজ পিতা যতীন্দ্রনাথ ও রাজেন্দ্রনাথের নামে নামকরণ করা হয়েছিল। কলেজের জন্য প্রয়োজনীয় জমিটি আমতলা উচ্চ বিদ্যালয় কর্তৃপক্ষ প্রদান করে ছিল।    বিভাগসমূহ   কলা   বাংলা  ইংরেজি  সংস্কৃত  ইতিহাস  রাষ্ট্রবিজ্ঞান  শিক্ষা  দর্শন  আরবি   স্বীকৃতি  ২০১৬ সালে যতীন্দ্র রাজেন্দ্র মহাবিদ্যালয় ন্যাশনাল অ্যাসেসমেন্ট অ্যান্ড অ্যাক্রিডিটেশন কাউন্সিল (ন্যাক) দ্বারা বি গ্রেডে কলেজ হিসাবে ভূষিত হয়েছিল।  কলেজটি বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত। Colleges in WestBengal, University Grants Commission    তথ্যসূত্র   বহিঃসংযোগ    কল্যাণী বিশ্ববিদ্যালয়  বিশ্ববিদ্যালয় মঞ্জুরি কমিশন  জাতীয় মূল্যায়ন এবং স্বীকৃতি কাউন্সিল  বিষয়শ্রেণী:১৯৮৬-এ পশ্চিমবঙ্গে প্রতিষ্ঠিত বিষয়শ্রেণী:মুর্শিদাবাদ জেলার বিশ্ববিদ্যালয় ও মহাবিদ্যালয় বিষয়শ্রেণী:১৯৮৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:কল্যাণী বিশ্ববিদ্যালয়ের অধিভুক্ত মহাবিদ্যালয় বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
সংযোগ=https://en.wikipedia.org/wiki/File:Action_to_stem_violence.jpg|থাম্ব|280x280পিক্সেল|ধম্মায়েত্র, সাম্প্রদায়িক সহিংসতার বিরুদ্ধে থাইল্যান্ড সীমান্তে লাম্পাটাও, কম্বোডিয়ায় একটি বার্ষিক শান্তি মিছিল। সাম্প্রদায়িকতা () হচ্ছে এক ধরনের মনোভাব। কোন ব্যক্তির মনোভাবকে তখনই সাম্প্রদায়িক বলে আখ্যা দেওয়া হয় যখন সে এক বিশেষ ধর্মীয় সম্প্রদায়ভুক্তির ভিত্তিতে অন্য এক ধর্মীয় সম্প্রদায় এবং তার অন্তর্ভুক্ত ব্যক্তিদের বিরুদ্ধচারণ এবং ক্ষতিসাধন চেষ্টা করা। নিজের বিশ্বাস্য বা অনুসৃত মতবাদকে সর্বশ্রেষ্ঠ ভাবা এবং অন্যের মতবাদকে ভুয়া, নিকৃষ্ট আর বাতিল গণ্য করে সেসব মতবাদ ও মতবাদিকে ঘৃণা বা প্রতিহত করার ইচ্ছা যার বা যাদের মনে জাগ্রত তাদের সাম্প্রদায়িক বলে। ইচ্ছার বিরুদ্ধে কাউকে কোনো কিছু বিশ্বাস করতে বা বিশ্বাস্য/ মাতবাদিক কোনো আচরণ পালন করতে বা কোনো আচরণ হতে বিরত থাকতে বাধ্য করাও সাম্প্রদায়িকতা।   এ ক্ষেত্রে কোন ব্যক্তিবিশেষের ক্ষতিসাধন করার মানসিক প্রস্তুতি সেই ব্যক্তির সাথে সাক্ষাৎ পরিচয় অথবা বিরুদ্ধতা থেকে সৃষ্ট নয়। ব্যক্তিবিশেষ এ ক্ষেত্রে গৌণ, মুখ্য হলো সম্পদায়। ধর্মনিষ্ঠার সাথে সম্পর্ক আছে ধর্মীয় তত্ত্ব এবং আচার বিচারের। সাম্প্রদায়িকতার যোগ আছে সম্পদায়ের সাথে। অর্থাৎ ধর্মনিষ্ঠার ক্ষেত্রে ব্যক্তির নিজের আচরণ এবং ধর্মবিশ্বাসের গুরুত্ব বেশি। সাম্প্রদায়িকতার ক্ষেত্রে নিজের ধর্মীয় সম্প্রদায়ের প্রতি বিশেষ এক জাতীয় আনুগত্যের গুরুত্ব বেশি। এ ছাড়া সত্যকার ধর্মনিষ্ঠা পরকালমুখী। পরকালেই তার সত্যকার পুরস্কারের আশা। সাম্প্রদায়িকতার মুনাফা ইহলোকে। ধর্মনিষ্ঠার জন্য অন্যের বিরুদ্ধাচরণের প্রয়োজন নেই।   তথ্যসূত্র   বহিঃসংযোগ  The Oxford Handbook of Religion and Violence, Michael Jerryson, Mark Juergensmeyer, and Margo Kitts,  Encyclopedia of Violence, Peace, and Conflict, 2nd Edition, Lester Kurtz,  Communal violence in South Asia 2009 Ürümqi riots at Yahoo! News  B. R. Ambedkar. "The riot-torn history of Hindu-Muslim relations, 1920–1940". Pakistan or Partition of India.  Tony Cross. Gujarat after the riots + Mumbai, during 2004 general election  বিষয়শ্রেণী:নরহত্যা বিষয়শ্রেণী:সহিংসতা   বিষয়শ্রেণী:ঘৃণা অপরাধ বিষয়শ্রেণী:ধর্ম ও সহিংসতা
মোহাম্মদ সোহেল রানা (; জন্ম: ১৩ ডিসেম্বর ১৯৯১) একজন বাংলাদেশী ফুটবলার যিনি একজন মিডফিল্ডার হিসেবে খেলেন। তিনি বর্তমানে বাংলাদেশ প্রিমিয়ার লিগে শেখ রাসেল কেসি এর হয়ে খেলেন। তিনি বাংলাদেশ জাতীয় দলের হয়েও খেলেন।   ক্লাব ক্যারিয়ার  ২৪ নভেম্বর ২০১৬-এ, ৩০ গজ থেকে সোহেলের ফ্রি কিক গোলটি, ২০১৬ বাংলাদেশ প্রিমিয়ার লিগের সময়, তার প্রাক্তন ক্লাব মোহামেডান এসসির বিরুদ্ধে আর্থিকভাবে সংগ্রামরত মুক্তিযোদ্ধা সংসদ কেসি একটি গুরুত্বপূর্ণ জয় অর্জন করে।  ২৩ ফেব্রুয়ারি ২০২২ তারিখে, সোহেল ঢাকা ডার্বিতে একমাত্র গোলটি করেন। ২০১৮ সালে তিনি তার দীর্ঘ পরিসরের ধর্মঘট তার প্রয়াত স্ত্রী এবং পুত্রকে উৎসর্গ করেছিলেন, যারা উভয়েই সড়ক দুর্ঘটনায় নিহত হয়েছিল।  আন্তর্জাতিক ক্যারিয়ার  জেমি ডে -র সময় প্রধান কোচ সোহেলকে ২০২২ ফিফা বিশ্বকাপ বাছাইপর্বের জন্য বাংলাদেশ জাতীয় ফুটবল দলে ডাকা হয়েছিল। তবে বাছাইপর্বের সময় তিনি একটি ম্যাচেও অংশগ্রহণ করতে পারেননি।  ব্যক্তিগত জীবন  ২৪ নভেম্বর ২০১৮-এ, আসন্ন ২০১৭-১৮ স্বাধীনতা কাপে শেখ রাসেল কেসি-তে যোগ দিতে সোহেল তার পরিবারের সাথে মানিকগঞ্জে তার বাড়ি থেকে ঢাকায় ফেরার সময়, একটি দ্রুতগামী ট্রাক তার মোটরসাইকেলকে ধাক্কা দিলে একটি দুর্ঘটনা ঘটে। এতে ঘটনাস্থলেই সোহেলের স্ত্রী আরফিন আক্তার ঝুমা ও চার বছরের ছেলে আবদুল্লাহ নিহত হন এবং রানা নিজেই গুরুতর আহত হন। তথ্যসূত্র  বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:আবাহনী লিমিটেডের (ঢাকা) ফুটবলার বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার বিষয়শ্রেণী:ব্রাদার্স ইউনিয়নের ফুটবলার বিষয়শ্রেণী:মুক্তিযোদ্ধা সংসদ ক্রীড়া চক্রের ফুটবলার বিষয়শ্রেণী:শেখ রাসেল ক্রীড়া চক্রের ফুটবলার বিষয়শ্রেণী:ফেনী সকার ক্লাবের খেলোয়াড় বিষয়শ্রেণী:আবাহনী লিমিটেডের (চট্টগ্রাম) ফুটবলার বিষয়শ্রেণী:সাইফ স্পোর্টিং ক্লাবের ফুটবলার বিষয়শ্রেণী:বাংলাদেশের আন্তর্জাতিক ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:মানিকগঞ্জ জেলার ব্যক্তি বিষয়শ্রেণী:বাংলাদেশ ফুটবল লিগের খেলোয়াড় বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:শেখ জামাল ধানমন্ডি ক্লাবের ফুটবলার বিষয়শ্রেণী:বাংলাদেশী পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়
মঞ্জেরী () ভারতের কেরালা রাজ্যের মালাপ্পুরম জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৮ মিটার (১২৪ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে মঞ্জেরী শহরের জনসংখ্যা হল ৮৩,৭০৪ জন। এর মধ্যে পুরুষ ৪৯% এবং নারী ৫১%।  এখানে সাক্ষরতার হার ৮০%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৭৮%। সারা ভারতের সাক্ষরতার হার ৫৯.৫%, তার চাইতে মঞ্জেরী এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:কেরলের শহর ও নগর